અલબત્ત, નાસા જેવી સંસ્થાના વિજ્ઞાનીઓ કોઈ વિચાર અમલમાં મૂકે, એની પાછળ વૈજ્ઞાનિક ઢબે થયેલું તર્કબદ્ધ આયોજન હોવાનું જ ! નાસાનો હેતુ સૂર્ય વિષે વધુ માહિતી મેળવવા માટેનો છે. આ માટે નાસા પોતાનું (અને વિશ્વનું પણ) પ્રથમ સોલાર મિશન લોન્ચ કરી રહી છે. આ માટે નાસા મોટરકારની સાઈઝનું એક વાહન સૂર્ય તરફ મોકલશે. આ વાહનને ‘પાર્કર સોલાર પ્રોબ’ તરીકે ઓળખવામાં આવે છે. મોટે ભાગે ઓગસ્ટના પહેલા પખવાડીયા દરમિયાન પાર્કર પૃથ્વીની સપાટી પરથી ઉડીને સૂર્યના ગોળા તરફ આશરે ચાર લાખ માઈલ જેટલું અંતર કાપવા માટેની મુસાફરી શરુ કરશે. આજ સુધી કોઈ અવકાશયાન સૂર્યની આટલે નજીક સુધી પહોંચી શક્યું નથી. જે રીતે ચંદ્રની ધરતી પર યાન ઉતરી શકે છે, એ રીતની કોઈ શક્યતા અહીં સ્વાભાવિકપણે નથી. પરંતુ સૂર્યની બને એટલા નજીક જઈને જાણકારી મેળવવાની કોશિષ થવાની છે.